kardosdrur/scandi-wiki huggingface dataset:
Makrel

Makrel eller atlantisk makrel (Scomber scombrus) er en fiskeart i makrelslægten. Det er en hurtigsvømmende fisk, der ofte optræder i store stimer. Den er udbredt fra Sortehavet og Middelhavet til Island og Nordnorge samt ved Nordamerikas østkyst. Den kan strejfe dybt ind i Østersøen. Der foregår et stort fiskeri efter makrel. På grund af overfiskeri i Nordsøen var der en brat nedgang i makrelbestanden omkring 1970.

Levevis 
Makrel er en pelagisk fisk, der lever i de øvre vandmasser. Om sommeren vandrer makrellen i store stimer til kystnære områder på jagt efter småfisk og mindre skaldyr som rejer. I koldere vande samles makrellen i store stimer nær havoverfladen.

Han- og hunmakrellen vokser nogenlunde lige hurtigt. De kan i danske farvande nå en længde på omkring 50 centimeter. Makrellen bliver kønsmoden, når den er cirka tre år gammel.

Næringsindhold 

Makrel har et meget højt indhold af B-vitaminer og omega-3-fedtsyrer og indeholder næsten det dobbelte sammenlignet med laks. Scomber scombrus-arten indeholder desuden meget færre mængder af tungmetaller end sine artsfæller, og ifølge EPA kan den spises mere end to gange ugentligt.

Kilder og eksterne henvisninger 
 Hans Hvass (red.), Danmarks Dyreverden. Bind 4, side 224-226. 2. udgave, Rosenkilde og Bagger 1978. .
 C. V. Otterstrøm (1881-1962). Fisk I. Pigfinnefisk. G.E.C. Gads Forlag. Bind 11 i Danmarks Fauna. København 1912.

Makrelfamilien
Øster Ulslev

Øster Ulslev er en landsby på det sydøstlige Lolland med , beliggende i Øster Ulslev Sogn. Landsbyen ligger i Guldborgsund Kommune og tilhører Region Sjælland.

Navnet ses første gang i de skriftlige kilder i 1397, men byen er meget ældre. Forleddet i navnet Ulslev kommer af et mandsnavn, enten Ulf eller Ulvar + efterleddet -lev, der betyder "levn/arvegods", altså "den ejendom Ulf/Ulvar efterlod". Det er sandsynligt, at der er tale om samme mand som ophav til både Øster- og Vester Ulslev. Byer med endelsen -lev er sandsynligvis opstået før ca. 800 og er som regel betydelige. Øster Ulslev er da også kirkeby og har, eller har haft – skole, børnehave, forsamlingshus, brugs, købmand, alderdomshjem (bygget 1929), mølle og flere mindre erhvervsvirksomheder. Skolen lå dog ca 1 km. syd for byen i et mindre beboelseområde ved et vejkryds. Derved kom den til at ligge ca. midt i sognet. Den blev opført 1903 og nedlagt 1960.

Byen har også en fodboldklub med egen bane, og i en tidligere købmandsgård var der en tid indrettet diskotek. Desuden har der været både bank og postekspedition.

Forsamlingshus 
Øster Ulslev Forsamlingshus blev bygget i 1886 som det tredje på Lolland efter dem i Errindlev og Frejlev.

Landbefolkningen fik i de sidste år af 1800-tallet for alvor appetit på at deltage i samfundet både politisk og økonomisk. En række samarbejdsprojekter som f.eks. andels- slagterier og mejerier, brugsforeninger, skytteforeninger, gymnastikforeninger og altså en lang række forsamlingshuse. På Nystedegnen byggedes huse i Frejlev, Kettinge, Vantore, Døllefjelde, Vester Ulslev og altså Øster Ulslev. I Nysted fik man i de samme år i stedet en række hoteller, der kunne stille lokaler og servering til rådighed. Vantore forsamlingshus er det eneste der er nedlagt. De 5 andre fungerer i en vis udstrækning stadig.

Administrativt/kirkeligt tilhørsforhold

Tidligere 
 Musse Herred, Ålholm Len, Ålholm Amt, Maribo Amt, Storstrøms Amt, Øster Ulslev-Godsted sognekommune, Nysted Kommune
 Fyens Stift

Nuværende 
 Region Sjælland, Guldborgsund Kommune
 Lolland-Falsters Stift, Lolland Østre Provsti, Øster Ulslev-Vester Ulslev-Godsted Pastorat, Øster Ulslev Sogn

Galleri

Referencer

Eksterne henvisninger 

 Trap Danmark (1955)
 Maribo Amts stednavne (1954)

Byer på Lolland
Byer i Guldborgsund Kommune
Schlesisk

Schlesisk kan henvise til:

 Schlesisk (sprog) – et vestslavisk sprog
 Schlesisk (tysk dialekt) – en tysk dialekt
 Schlesien – region i det nuværende Polen
Anthony Neilson

Anthony Neilson (født 1967 i Edinburgh) er en skotsk dramatiker og teaterinstruktør. Han var i begyndelsen af halvfemserne en af foregangsmændene indenfor den bølge, der blev kendt under betegnelsen in-yer-face. Han begyndte sin karriere ved Finborough Theatre i London.

Skuespil 

 The Colours Of The King's Rose (radioteater)
 Welfare My Lovely
 A Fluttering of Wings (radioteater)
 Normal: The Düsseldorf Ripper; filmatiseret som Angels Gone
 Penetrator
 The Year of The Family
 Heredity 
 Jeffrey Dahmer is Unwell (skrevet sammen med Alan Francis og Mike Hayley)
 The Night Before Christmas 
 Hooverbag
 Twisted (radioteater)
 The Censor
 Stitching (DK title: Sting)
 The Lying Kind (DK titel: Løgn og latin)
 Realism (DK titel: Realisme)
 The Wonderful World of Dissocia
 The Menu
 Relocated

Dramatikere fra Storbritannien
David Rocastle

David Carlyle Rocastle (2. maj 1967 – 31. marts 2001) var en engelsk fodboldspiller, der spillede for adskillige engelske klubber samt for det engelske landshold. Størst succes opnåede han i sine otte sæsoner hos Arsenal F.C. Rocastle døde af kræft i en alder af blot 33 år.

Klubkarriere 
Rocastle startede sin seniorkarriere i 1984 hos Arsenal F.C., i den bedste engelske liga, hvor han også havde tilbragt sine ungdomsår. I løbet af de følgende otte år var han en del af London-klubbens trup, og var med til at vinde blandt andet to mesterskaber. Det var også i tiden hs Arsenal at Rocastle opnåede sine 14 landskampe.

I sommeren 1992 blev Rocastle solgt til de nykårede mestre Leeds United for 2 millioner britiske pund, hvilket gjorde ham til Leeds' dyreste køb nogensinde. Her fik han dog kun en enkelt sæson, inden han blev solgt videre til Manchester City. Både opholdene i Leeds og Manchester var dog skuffende for Rocastle, der var plaget af mange skader, og i 1994 blev han atter solgt videre, denne gang til Arsenals London-rivaler Chelsea F.C.

I Chelsea lykkedes det heller ikke Rocastle at blive stamspiller på samme niveau, som han var i de gyldne år hos Arsenal. Han blev i to omgange udlejet, til henholdsvis Norwich City og Hull City, og fik efter sit kontraktudløb i 1998 ikke tilspillet sig en ny aftale. Han sluttede sin karriere med et kort ophold i den malaysiske klub Sabah FA.

Landshold 
Rocastle opnåede 14 kampe for Englands landshold, som han debuterede for i 1988. I takt med at hans karriere gik ned af bakke efter afgangen fra Arsenal, mistede Rocastle også sin plads på landsholdet, som han repræsenterede sidste gang i 1992.

Død 
Rocastle meddelte i februar 2001 at han led af blodkræft, og at han var påbegyndt en behandling med kemoterapi. Han afgik dog ved døden tidligt om morgenen den 31. marts 2001. Siden sin død er Rocastle blevet hædret og mindet i engelsk fodbold, ikke mindst i Arsenal, der blandt andet har opkaldt et træningscenter efter ham.

Titler 
First Division (Premier League)
 1989 og 1991 med Arsenal F.C.

Liga Cuppen
 1987 med Arsenal F.C.

Eksterne henvisninger 
 Spillerinfo 
 BBC.com nekrolog 

Fodboldspillere fra England
Fodboldspillere fra Arsenal F.C.
Fodboldspillere fra Leeds United F.C.
Fodboldspillere fra Manchester City F.C.
Fodboldspillere fra Chelsea F.C.
Fodboldspillere fra Norwich City F.C.
Fodboldspillere fra Hull City A.F.C.
Personer døde af kræft
Langsøen

Langsøen (tysk Langsee) er en sø i Slesvig-Flensborg kreds i den nordtyske delstat Slesvig-Holsten, beliggende nord for Slesvig by i Strukstrup Herred i det sydvestlige Angel (Sydslesvig). Den eutrofe sø er seks km lang, op til 500 meter bred og over 13 meter dyb. Søen er med et areal på 151,38 ha. en af de større søer i Sydslesvig. Den opstod som subglaciale smeltevandsstrømme (issø) under Weichsel-istiden (ligesom Træsøen ved Oversø).Langsøen danner grænsen mellem Farnsted Sogn i nord og Nybøl Sogn med Guldholm i syd. På samme måde adskiller søen kommunerne Sønder Farensted og Nybøl.

Søen er omgivet af grønne områder og skov, f.eks. den lille Grydeskov ved søens nordlige bred. Der er også flere strandafsnit. Langsøen har tilløb af Grydebæk (Grüderau), Kongsdam (Königsdamm) og Fløbæk (Flübek) og har afløb af Vedelbæk (Wellspanger Au), som efter få km munder ud i Fysing Å, som igen munder ud i Slien. Søen ligger 16,35 meter over havet.

Langsøen er første gang nævnt 1619. På halvøen Guldholm (på tysk Güldenholm) befandt sig i middelalderen Guldholm Kloster. Søen omtales tilsvarende også som Guldhom Sø. Selve klosterbygningen kaldtes senere også for Søhuset.

Eksterne henvisninger 
 Miljøministeriet Slesvig-Holsten om Langsøen

Noter 

Søer i Sydslesvig
Angel
Harreslev danske kirke

Harreslev danske kirke er sognekirke for den danske menighed i Flensborg-forstaden Harreslev i det nordlige Tyskland. Menigheden hører under Dansk Kirke i Sydslesvig.

Menighedens historie begynder i 1922, hvor første gang efter 1864 holdtes danske gudstjenester i byen. I 1952 fik menigheden en egen præst. Den nuværende kirke blev indviet i 1994. Kirken er dermed en af de yngste i Sydslesvig. Arkitekter var Finn Schmidt og Finn Aaskov fra Aabenraa, mens kirkens indre blev designet af Thorkild Have. Kirken er præget af enkle linjer og vekslende lysindfald. Døbefonten og prædikestolen i kirkens indre er lavet i massiv eg. Kirkeskibet er en model af det historiske skib Norske Løve. Malerierne over alteret viser tre faser i Jesu liv før, under og efter korsfæstelsen. Orglet er en gave fra menigheden i Ans ved Silkeborg. Kirken kan rumme cirka 80 mennesker.

Eksterne henvisninger 

 Harreslev danske menighed

Referencer 

Danske kirker i Sydslesvig
Kirker i kirkekreds Slesvig-Flensborg
Danske kirke
Sandager (Guldborgsund Kommune)

Sandager er en bebyggelse i Vester Ulslev Sogn på den sydlige del af Lolland. Stedet ligger i Guldborgsund Kommune og tilhører Region Sjælland. Bebyggelsen omtales første gang i 1411 på skrift. Navnet skal sandsynligvis forstås helt bogstaveligt som "sandede marker". 2 nabobebyggelser, Handermelle og Flårupmelle, har også navn efter "lette sandede jorder". 

Sammen med Handermelle deltes Sandager om Strandby Skole, der lå mellem de 2 steder og var i brug til 1960.

Sandager Havn er sammen med Handermelle Havn og Høvænge Havn, én af 6 småhavne på strækningen mellem Nysted og Rødbyhavn. De har gennem tiderne været brugt til flere formål, men bruges nu mest af fiskere og jægere.

Administrativt/kirkeligt tilhørsforhold

Tidligere
Musse Herred, Ålholm Len, Ålholm Amt, Maribo Amt, Storstrøms Amt, Vester Ulslev sognekommune, Nysted Kommune
Fyens Stift

Nuværende
Region Sjælland, Guldborgsund Kommune
Lolland-Falsters Stift, Lolland Østre Provsti, Øster Ulslev-Vester Ulslev-Godsted Pastorat, Vester Ulslev Sogn

Galleri

Eksterne henvisninger 

Kort over Vester Ulslev sogn med grænserne for landsbyerne Sørup, Sløsse, Vester Ulslev, Øllebølle, Sandager og Handermelle 
Trap Danmark (1955)
Maribo Amts stednavne (1954)

Lokaliteter på Lolland
Lokaliteter i Guldborgsund Kommune
Pietro Mingotti

Pietro Mingotti (født ca. 1702 i Venedig, død 28. april 1759 i København) var en italiensk operaimpressario, som var aktiv på det europæiske fastland. 

Hans bror Angelo dannede et operaselskab i Prag omkring 1732, bestående af 3 mandlige sangere og 5 kvinder; Pietro fulgte hurtigt efter, og de to selskaber opnåede europæisk succes (dog hovedsagelig i tyske og østrigske byer), der undertiden udfører hinanden. Pietros selskab, jo mere højt profilerede af de to, til tider inkluderede Christoph Willibald Gluck og Giuseppe Sarti som medlemmer. De fleste af de udførte værker tilhørte opera seriens genre, selvom også opere buffe blev givet.

Efter optrædener ved hoffet hos Franz I i Frankfurt (Maria Theresas mand) i 1745 og ved et kongeligt bryllup i Dresden i 1747 (da Glucks Le Nozze d'Ercole e d'Ebe, med komponisten udfører) blev Mingottis selskab inviteret til København af dronning Louise i samme år. Selskabets repertoire for den danske hof omfattede ikke kun operaer men også balletter. Giuseppe Sarti sluttede sig til gruppen i december 1752 som musikdirektør efter, at Gluck havde forladt den i 1750. Svære økonomiske vanskeligheder tvang Pietro til at afslutte sin kontrakt med hoffet i København i 1755, og han døde fattig 4 år senere i den danske hovedstad. Lidt er kendt for Angelo Mingottis senere karriere; fra 1743 til 1751 blev Oper am Gänsemarkt brugt af Angelo Mingotti, der udførte italienske operaer.

Han var gift med Regina Mingotti.

Noter

Litteratur 
 Michael Burden: Regina Mingotti: Diva and Impresario at the King's Theatre, London, Royal Musical Association Monographs 22 (Farnham: Ashgate, 2013).
 K.-H. Viertel: ‘Anmerkungen zum Dresdener Opernpublikum während der Direktionszeit Johann Adolf Hasses’, Dresdener Operntraditionen: Dresden 1985, 208–18
 R. Theobald: 'Die Pressburger Oper von 1741. Zum Spielplan der Truppe Pietro Mingottis', Kleine Schriften der Gesellschaft für Theatergeschichte 25, Berlin 1972, 72-81 
 E.H. Müller von Asow: Angelo und Pietro Mingotti (Dresden, 1917)
 E.H. Müller von Asow: ‘Gluck und die Brüder Mingotti’, Gluck-Jb 1917, 1–14

Teaterledere
Personer fra Venedig
Musikfolk fra Italien
Big John Studd

John William Minton (19. februar 1948 – 20. marts 1995) var en amerikansk wrestler, der blev mest kendt under ringnavnet Big John Studd i bl.a. World Wrestling Federation. Han blev født i Butler, Pennsylvania og er mest kendt for sine kampe den regerende verdensmester Hulk Hogan i 1980'erne og for at vinde WWF's Royal Rumble i 1989. 

Big John Studd udfordrede Ric Flair adskillige gange for hans NWA World Heavyweight Championship i 1982 i National Wrestling Alliance, men uden held. Den over to meter høje Big John Studd skrev herefter kontrakt med World Wrestling Federation, hvor han bl.a kæmpede nogle klassiske kampe mod André the Giant, om hvem der kunne bodyslamme hinanden først. André the Giant bodyslammede Big John Studd ved den første WrestleMania. I 1986 udfordrede han så Hulk Hogan til en VM-titelkamp ved WrestleMania 2, men tabte også her. Big John Studd indstillede karrieren kort efter, men gjorde comeback i 1988. I 1989 blev han vinder af Royal Rumble, hvilket var hans største bedrift i karrieren. Han døde af kræft i 1995.

Eksterne henvisninger 
 

Wrestlere fra USA
Personer døde af kræft
Ansgar Kirke (Flensborg)

Ansgar Kirke  er sognekirke for den danske menighed i det nordlige Flensborg (Nystaden og Nordstaden), Kobbermølle, Klus, Nyhus og Sosti. Menigheden hører under Dansk Kirke i Sydslesvig. Kirken er opkaldt efter Nordens apostel Ansgar.

Menigheden Flensborg Nord blev oprettet i 1948. Kirken og menighedshuset ved Aabenraagade blev indviet i november 1968. Kirkebygningen fremstår som en både moderne og klassisk kirke med et lyst kirkerum. Kirken og menighedshuset blev fredet i januar 2007 og renoveret i 2008.

Eksterne henvisninger 
 Menighedens hjemmeside 

Danske kirker i Sydslesvig
Kirker i Flensborg
Kay Fisker
Noam Halby

Josef Noam Bonde Halby (født 7. december 1971 på Nørrebro) er en dansk sanger og musiker, der er bedst kendt for at være forsanger i popbandet Johnny Deluxe. Halby har spillet musik, siden han som 8-årig fik sit første trommesæt. Som barn gik han på Kirke Såby skole. Han dannede i 2000 bandet Johnny Deluxe i London sammen med bassist Jakob S. Glæsner og guitarist Søren Itenov. I 2002 sluttede trommeslager Morten Lynggaard sig til bandet.

Karriere 
I april 2009 sang Noam Halby sangen "Hvis du gir lidt af dig" sammen med Nina Forsberg til DR P4 og Danmarks Naturfredningsforenings kampagne for affaldsproblemerne i de danske skove. Deltog i efteråret 2009 i Vild med dans, hvor han endte på en 7. plads sammen med dansepartneren Katrine Bonde. De to dannede også par privat fra december 2009 til marts 2010 og senere igen fra juni 2010.

Noam Halby var komponist på sangen "Gloria" som færøske Jens Marni optrådte med til Dansk Melodi Grand Prix 2010. I januar 2012 valgte Noam Halby at gå solo efter opløsningen af bandet Johnny Deluxe i januar.

Han har udgivet flere singler som soloartist; "Kildevand og Kærlighed" (30. april 2011), "Det siger alt" (27. februar 2014) og "Hjertet & Hjernen" (10. marts 2014).

I 2016 blev Johnny Deluxe gendannet og udgav en single kaldet "Til verdens ende".

Diskografi

Med Johnny Deluxe 
 2004 Johnny Deluxe
 2005 LUXUS
 2008 De knuste hjerters klub

Singler 
 2009 "Hvis du gir lidt af dig" med Nina Forsberg
 2011 "Kildevand og Kærlighed"
 2014 "Det siger alt"
 2014 "Hjertet & Hjernen"

Privatliv 
Noam Halby har en voksen søn, Rasmus. I 2009 deltog han i TV2-programmet Vild med dans, hvor han var dansepartner til Katrine Bonde. De blev forlovet og i 2016 blev de gift. De har fået to børn sammen, sønnen Milas i 2012 og datteren Saga i 2017.

Referencer

Eksterne henvisninger 
 

Sangere fra Danmark
Komponister fra Danmark
Johnny Deluxe
Personer fra Nørrebro
Husum danske kirke

Husum danske kirke er sognekirke for den danske menighed i Husum i Nordfrisland i det vestlige Sydslesvig. Menigheden hører under Dansk Kirke i Sydslesvig.

Den tårnløse kirke blev opført i 1991. Indtil da benyttede den danske menighed klosterkirken i Gæstehuset Sankt Jørgen i Østerende. Den ottekantede bygning med sortglaseret sadeltag og de runde vinduer (koøjer) er tænkt som et skib. Kirkeklokken er anbragt i en klokkestabel i kirkens vestgavl. Et mosaikbillede over indgangsdøren viser Kristusskikkelsen fra den store Jellingsten. 

Bygningen og dens inventar er tegnet af arkitekt Alan Havsteen-Mikkelsen. Fløjaltertavlen med motivet af Jesus på Genesaret sø er malet af den færøske maler Zacharias Heinesen. I 1993 skænkede dronning Ingrid kirken et krucifiks af billedkunstneren Sven Havsteen-Mikkelsen. Kirken ejer også et kirkeskib, som er en model af Skoleskibet Danmark. Den danske kirke er beliggende i Klaus Groth Gade ved siden af den danske skole.

Eksterne links 
 Menighedens hjemmeside 

Danske kirker i Sydslesvig
Danske kirke
Stephen Adly Guirgis

Stephen Adly Guirgis er en amerikansk dramatiker, manuskriptforfatter og skuespiller.

Siden 1994 har han været fast medlem af LAByrinth Theater Company i New York.

Værkliste, i udvalg

Skuespil 
 Jesus Hopped the ‘A’ Train (2001) (DK titel: Jesus Hopped The A-train)
 Our Lady of 121st Street (2002)
 Den of Thieves (2002)
 In Arabia, We’d All Be Kings (2003)
 Dominica The Fat Ugly Ho (2006)
 The Little Flower of East Orange (2006) 
 The Last Days of Judas Iscariot (2006)
 Yelba, Princess of 10th Avenue (2007)

Tv-manuskripter 
 NYPD Blue (DK titel: New York Blues)
 The Sopranos
 Big Apple
 UC: Undercover.

Eksterne henvisninger 
 

Skuespillere fra USA
Manuskriptforfattere fra USA
Dramatikere fra USA
Tjek fødselsår
Når du rør ved mig

"Når du rør ved mig" er den tredje single fra den danske pop punk-sangerinde Celina Rees debutalbum Kortslutning.

Eksterne henvisninger 

Musik fra Danmark
Singler fra 2009
Celina Ree
Hans Peter Hansen (forretningsmand)

Hans Peter Hansen (født 14. juni 1802 i København, død 17. juli 1880) var en dansk forretningsmand.

Sammen med P.C. Jersild etablerede han sig 1832 som silke- og klædekræmmer, men forretningen gik lidt efter lidt over til at blive en vekselererforretning, som Hansen, efter at Jersild var trådt ud, fortsatte under navnet H. P. Hansen jun. Hansen var begyndt ganske uden formue, men hans forretning havde så stor fremgang, at han efterhånden blev en særdeles formuende mand, og i adskillige år var hans virksomhed det største og mest ansete vekselererfirma i København. Såvel i børskredse som hos det store publikum nød det en overordentlig stor tillid, og de kapitaler, der blev det betroet, havde et særdeles stort omfang.

Som person var Hansen var afholdt og anset, og 1840-1859 var han borgerrepræsentant. Hans hustru var Ane Sophie f. Lange, datter af hørkræmmer Lange. Han døde 17. juli 1880.

Allerede i hans sidste leveår, da han på grund af alder og sygdom kun tog ringe del i ledelsen af sin forretning, var denne gået en del tilbage på grund af finanskrisen, der startede i 1873.

Da forretningen efter hans død blev videreført af hans yngste søn, Ludvig Vilhelm Hansen (5. juli 1848 – 2. maj 1887), fortsatte tilbagegangen, så at firmaets bo i november 1885 gik konkurs.

Kilder 
 E. Meyer, "Hans Peter Hansen", i: C.F. Bricka (red.), Dansk Biografisk Lexikon, København: Gyldendal 1887-1905.

Købmænd fra Danmark
Personer fra København
Medlemmer af Københavns Borgerrepræsentation i 1800-tallet
Personer i Dansk Biografisk Leksikon
Bankierer fra Danmark
Belfast International Airport

Belfast International Airport (IATA: BFS, ICAO: EGAA) er en international lufthavn beliggende ca. 21 km. nordvest for Belfast i Nordirland. Den er ligeledes kendt som Aldergrove, efter den landsby, der ligger umiddelbart vest for lufthavnen. Henimod 5,3 mio. passagerer brugte lufthavnen i 2007. 

Lufthavnen blev opført i 1917 og skulle oprindeligt fungere som træningsbase for det britiske luftvåben Royal Flying Corps under 1. verdenskrig.

Blandt selskaberne, der betjener lufthavnen er easyJet, Aer Lingus og jet2.com.

Eksterne henvisninger 

 Belfast International Airports hjemmeside

Etableret i 1917
Lufthavne i Nordirland
International Airport
Transmissivitet

Transmissivitet er defineret som produktet af den hydrauliske konduktivitet kf og mægtigheden M af grundvandsmagasinet (Akvifer):

     [m²/s]

Hvis grundvandsmagasinet består af flere lag med forskellig hydraulisk konduktivitet bliver magasinets transmissivitet summen af produkterne af for de enkelte dellag:

     [m²/s]

Et grundvandsmagasins transmissivitet bestemmes oftes ved en prøvepumpning af en egnet boring.

Hydrogeologi

de:Permeabilität (Geowissenschaften)#Transmissivität und Transmissibilität
en:Hydraulic conductivity#Transmissivity
Deliceto

Deliceto er en lille by i provinsen Foggia i regionen Apulien i det sydøstlige Italien. Byen er beliggende 620 meter over havets overflade i Subappennino Dauno og ligger 163 km øst for Napoli og 145 km nordvest for Bari. I 2001 havde byen 4.117 indbyggere. Byens indbyggere (delicetani) taler delicetano dialekt.

Økonomien er primært baseret på landbrug og fåreavl.

I byen findes blandt andet et middelalderslot, bygget af normannerne i 1150. Bygningen har en høj og massiv quadrat tårn og to runde tårne, som ligger i baggrunden.

Billeder 

Byer i Apulien
Foggia (provins)
Siegfried Matlok

Siegfried Matlok (født 5. juni 1945 i Flensborg) er en dansk-tysk journalist, der fra 1979 til 2013 var chefredaktør for det tyske mindretals dagblad Der Nordschleswiger.

Siegfried Matlok er født i Sydslesvig i en dansk-tysk grænselandsfamilie. I sin opvækst havde han de nationale modsætninger tæt inde på livet, fordi dele af Matlok-familien efter 1945 indtog et dansk standpunkt. Matlok gik på Christian-Paulsen-Skolen i Flensborg, og blev derefter udlært som journalist i 1964 fra den tysksprogede, men dansksindede avis, Südschleswigsche Heimatzeitung.

Hans ene bror Jørgen Matlok, er tidligere viceskoledirektør ved Dansk Skoleforening for Sydslesvig og den anden, Werner Matlok, er tidligere præst ved den danske menighed i Lyksborg. Privat bor Siegfried Matlok i Løjt Kirkeby nord for Åbenrå.

Han fastholdt sit tyske ståsted, bl.a. fordi han afviste de ofte nationalistiske og hadefulde anti-tyske toner i danske kredse syd og nord for grænsen. Desuden har han arbejdet på Jydske Tidendes redaktion i Tønder. Han var fra 1973 ansvarshavende redaktør ved Der Nordschleswiger og fra 1979 til 2013 som chefredaktør.

Fra 1988 til 2007 var han desuden sekretariatsleder for det tyske mindretals sektretariat på Christiansborg. Han er medlem af Kontaktudvalget for det Tyske Mindretal. Siegfried Matlok anvendes hyppigt som kommentator i danske medier om tyske politiske forhold, og han har i øvrigt modtaget høj anerkendelse for sit virke fra både officiel dansk og tysk side. Matlok bruges ofte som kommentator i danske medier om politiske forhold i Forbundsrepublikken Tyskland,

Han er udgiver af en bog, som indeholder et vigtigt kildeskrift til Danmarks historie i forbindelse med den tyske besættelse under 2. Verdenskrig, nemlig den tyske rigsbefuldmægtigede dr. Werner Bests beretning om sin tid i Danmark.

Bibliografi 
 Siegfried Matlok (ed.): Dänemark in Hitlers Hand, Husum, 1989.

Anerkendelser 
 Ridder af Dannebrog
 Den Danske Publicistklubs Jubilæumslegat (2008)

Journalister fra Danmark
Chefredaktører fra Danmark
Riddere af Dannebrog
Personer i Kraks Blå Bog